EkBass/fiwiki-20250220-pages-articles huggingface dataset:
Bell AH-1 Cobra

Bell AH-1 Cobra (yrityksen malli: Model 209) on Bell Helicopterin valmistama rynnäkköhelikopteri. AH-1 on käytetty myös nimitystä HueyCobra. Kopterin alkuperäinen malli oli yksimoottorinen, mutta kaksimoottorinen versio on kehitetty myöhemmin. AH-1 oli maailman ensimmäinen hyökkäyskäyttöön tarkoitettu taisteluhelikopteri, jonka ensilento oli 7. syyskuuta 1965. Malli kehitettiin UH-1-helikopterin G-muunnoksena. AH-1 oli selkäranka Yhdysvaltain maavoimien hyökkäyshelikopterikalustoon, mutta on korvattu AH-64 Apache kopterilla. Päivitettyjä versioita lentää edelleen joidenkin maiden ilmavoimissa. AH-1:n kaksimoottoriset versiot ovat edelleen Yhdysvaltain merijalkaväen (USMC) käytössä. AH-1:stä on tehty kaksimoottorinen muunnelma Bell AH-1W SuperCobra, jonka seuraaja on Bell AH-1Z Viper. == Lähteet == == Aiheesta muualla == * GlobalSecurity.org Luokka:Sotilashelikopterit Luokka:Bellin ilma-alukset
Kiiminkijoen rautatiesilta

Kiiminkijoen rautatiesilta (joskus myös Haukiputaan rautatiesilta sekä Asemakylän silta) on Kiiminkijoen ylittävä silta Haukiputaan Asemakylässä Pohjois-Pohjanmaalla. Silta sijaitsee rataosalla heti Haukiputaan ratapihan eteläpuolella. Nykyinen silta on rakennettu saksalaisten vetäytymisvaiheessa vuonna 1944 tuhoaman sillan tilalle.Haukiputaan Asemakylä Kirjan kirjoittaja Pentti Viita muistelee nuoruuttaan Asemakylällä viitattu 15.11.2008 Rautatiekannen rinnalla on kapea kevyen liikenteen siltakansi. Kolmijänteisen sillan lyhyemmät, uloimmat jänteet ovat levypalkkisiltoja, keskimmäisen jänteen ollessa ristikkorakenteinen. Siltajänteet on koottu niittaamalla. ==Lähteet== == Aiheesta muualla == Luokka:Haukiputaan liikenne Luokka:Oulun sillat Luokka:Suomen rautatiesillat
Edson de Castro Homem

Edson de Castro Homem (s. 17. huhtikuuta 1949 Rio de Janeiro) on brasilialainen roomalaiskatolinen piispa. Hänet vihki papiksi São Sebastião do Rio de Janeiron arkkihiippakuntaan Eugênio de Araújo Sales 18. lokakuuta 1977. Hänet nimitettiin São Sebastião do Rio de Janeiron vihkipiispaksi ja Mutian titulaaripiispaksi 16. helmikuuta 2005. Piispaksi vihkiminen seurasi 12. maaliskuuta. Pääkonsekraattorina toimi Eusébio Oscar Scheid, jota avustivat de Araújo Sales ja Alano Maria Pena.Catholic-Hierarchy.org: Bishop Edson de Castro Homem == Lähteet == Luokka:Brasilialaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Pori Cup

Pori Cup on vuodesta 2005 lähtien Porissa järjestetty juniorijalkapalloturnaus. Vuonna 2011 siihen osallistui yhteensä 141 joukkuetta ja lähes 3 000 pelaajaa. Pori Cupissa on 14 eri sarjaa pojille sekä kuusi sarjaa tytöille. Nuorimmat osallistuvat ikäluokat ovat 2002 syntyneitä ja vanhimmat C97-junioreita. Seuraava turnaus järjestetään 27.-29. heinäkuuta 2012. Loppuottelut pelataan Porin stadionilla. Vuoden 2011 Pori Cupissa ratkaistiin myös C-junioreiden Suomen mestaruus turnauksen yhteydessä järjestetyssä Kai Pahlman-turnauksessa. ==Lähteet== *Pori Cupin kotisivut Luokka:Suomen jalkapallokilpailut Luokka:Porin urheilutapahtumat
Liechtensteinin yliopisto

thumb|Liechtensteinin yliopisto Liechtensteinin yliopisto on yksi Liechtensteinin kolmesta korkeakoulusta. Siellä voi suorittaa kandidaatin tai maisterin tutkinnon arkkitehtuurissa tai kauppatieteissä. Kandidaatin tutkintoon menee ainakin 6 lukukautta, maisteriksi haluavat jatkavat 4 lukukautta lisää. Opintojaan voi jatkaa tohtorin tutkintoon asti, jatko- opinnot ovat tutkimussuuntautuneita. Vuonna 2011 yliopistossa oli noin 720 opiskelijaa, joista 210 suuntautui arkkitehtuuriin. Opiskelijoista 40% tuli Itävallasta ja 30% Sveitsistä - liechtensteinilaiset olivat vasta kolmantena (15%).Facts and figures 2011 Universitätä Liechtenstein == Lähteet == Luokka:Korkeakoulut Yliopisto
Trabancos

Trabancos on noin 86 kilometriä pitkä Dueron sivujoki Kastilia ja Leónin itsehallintoalueella Espanjassa. Joki saa alkunsa Blascomillánin kunnan alueelta Ávilasta ja virtaa kohti Valladolidia. Joki laskee Dueroon Pollosin lähistöllä. Joessa virtaa vettä koko matkalla ainoastaan rankkasateiden aikana. Suurimpia paikkakuntia Trabancosin varrella ovat San Cristóbal de Trabancos ja Horcajo de las Torres Ávilassa sekä Fresno el Viejo ja Castrejón Valladolidissa. ==Aiheesta muualla== Luokka:Espanjan joet Luokka:Kastilia ja León
Pedro Cunha Cruz

Pedro Cunha Cruz (s. 16. kesäkuuta 1964 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 4. elokuuta 1990 ja nimitettiin sen vihkipiispaksi sekä Agbian titulaaripiispaksi 24. marraskuuta 2010. Piispaksi vihkiminen seurasi 5. helmikuuta 2011. Pääkonsekraattorina toimi Orani João Tempesta, jota avustivat Rafael Llano Cifuentes ja Elias James Manning.Catholic- Hierarchy.org: Bishop Pedro Cunha Cruz == Lähteet == Luokka:Brasilialaiset papit Luokka:Katoliset piispat Luokka:Vuonna 1964 syntyneet Luokka:Elävät henkilöt
Juhani Itämies

Juhani Itämies (s. 1945 Rauma) on suomalainen hyönteistutkija, joka oli vuoteen 2008 Oulun yliopiston eläinmuseon intendentti. ==Henkilöhistoria== Itämies on laatinut ja julkaissut runsaasti kansantajuisia kirjoituksia hyönteisistä ja muista selkärangattomista. Hän on väitellyt filosofian tohtoriksi vuonna 1983 ja on työskennellyt koko uransa Oulun yliopistossa, ensin eläintieteen laitoksessa ja sittemmin eläinmuseossa museonhoitajana, yli-intendenttinä ja intendenttinä. Itämies tunnetaan julkisuudessa hänen keväisistä hyttyskesää koskevista ennustuksistaan, jotka hän on kuitenkin sanonut jo lopettaneensa kesään 2013. Suomen yliopistotiedottajat ry palkitsi Itämiehen vuonna 2007 tunnustuspalkinnolla aktiivisesta ja yleistajuisesta tieteen tiedottamisesta. == Teoksia== * Sisätilojen "tuholaiset", Oulun yliopiston täydennyskoulutuskeskuksen ja eläintieteen laitos, Oulu 1991. ISBN 9514231910 * Pistämätön hyttyskirja, F-Kustannus 2007. ISBN 9789524611275 * Paarman puremaa: tietoa ja tarinaa kesän pistäjistä, F-kustannus 2008. ISBN 9789524611572 == Lähteet == ==Aiheesta muualla== * * * Luokka:Suomalaiset entomologit‎ Luokka:Suomalaiset tietokirjailijat Luokka:Vuonna 1945 syntyneet Luokka:Elävät henkilöt
Rusokirsikka

Rusokirsikka (Prunus sargentii) on ruusukasvien (Rosaceae) heimoon kuuluva puu. Sitä viljellään Suomessa koristeeksi. == Ulkonäkö ja koko == Rusokirsikka kasvaa Suomessa yleensä 3–5 metrin korkuiseksi. Se on saanut suomenkielisen nimensä mahdollisesti lehdistään, jotka avautuvat keväällä erikoisen kuparinruskeina. Myös sen runko on punertavanruskea. Rusokirsikka kukkii ennen lehtien puhkeamista kauas näkyvin ruusunpunaisin kukin. Sen hedelmät ovat punamustia, senttimetrin kokoisia, yksisiemenisiä luumarjoja; Suomessa niitä muodostuu ani harvoin. Suomessa rusokirsikka on lähes aina vierasjuurinen, imeläkirsikkaan vartettu. == Levinneisyys ja kasvupaikat == Rusokirsikka on kotoisin Japanista. Lisäksi levinneisyys ulottuu Korean niemimaalle ja Etelä- Sahalinille. Se kasvaa tuoreissa, keski- ja runsasravinteisissa seka- ja lehtimetsissä. Ilmastollisesti se on hemiboreaalinen–temperaattinen, lievästi mereinen. Suomessa rusokirsikka menestyy puuvartisten kasvien menestymisvyöhykkeillä I–II ja suotuisilla paikoilla myös vyöhykkeellä III. Se viihtyy parhaiten aurinkoisella paikalla runsasravinteisessa, kalkkipitoisessa maassa. == Lähteet == * === Viitteet === == Aiheesta muualla == * Mustila Arboretum: Rusokirsikka (Prunus sargentii) * Pinkka, Lajintuntemuksen oppimisympäristö: Rusokirsikka (Prunus sargentii) * Puutarha.net: Rusokirsikka (Prunus sargentii) * University of Florida: Prunus sargentii (pdf) Luokka:Tuomet Luokka:Puut
Aurinko valvoo

Aurinko valvoo on Costello Hautamäen kappale ja singlejulkaisu vuodelta 2012. Kappale on ensimmäinen singlejulkaisu Hautamäen 2013 alkuvuodesta julkaistavalta sooloalbumilta. Single on myös Hautamäen ensimmäinen julkaisu, joka on tuotettu yhteistyössä levy-yhtiö HighLight Musicin kanssa. Single julkaistiin radiojakeluun 16. toukokuuta 2012, ja digitaalisena versiona päivää aiemmin. Avausviikollaan single sijoittui radioasema Iskelmän listalla toiselle sijalle, jossa se nautti suosiota ja piti paikkansa myös seuraavilla listaviikoillaan, ennen kuin se putosi kolmannelle sijalle Lauri Tähkän "Kesä eletään" -kappaleen kiilatessa sen ohi. == Kappalelista == # == Muusikot == * Costello Hautamäki – soolo- ja rytmikitara, laulu * Pekka Gröhn – koskettimet * Masa Maijanen – bassokitara * Okko Laru – rummut == Lähteet == Luokka:Vuoden 2012 kappaleet Luokka:Costello Hautamäen kappaleet
El Castillo de las Guardas

El Castillo de las Guardas on noin 1500 asukkaanhttp://www.ine.es/jaxiT3/Datos.htm?t=2895 kunta Sevillan maakunnan alueella Espanjan Andalusiassa. Kunta sijaitsee noin 54 kilometrin päässä maakunnan pääkaupungista Sevillasta. == Lähteet == === Viitteet === ==Aiheesta muualla== *Kunnan virallinen sivusto Luokka:Sevillan kunnat
Lahden diakonian instituutti

Suomen Diakoniaopiston Lahden kampus (aiemmin Lahden diakonian instituutti) on osa Suomen Diakoniaopistoa, jolla on toimipisteet Lahden lisäksi Helsingissä, Oulussa ja Ylitorniolla. Suomen Diakoniaopiston Lahden kampuksella voi opiskella lähihoitajaksi, lastenohjaajaksi sekä nuoriso- ja vapaa- ajanohjaajaksi. == Laitoksen historia == Viipurin Diakonissalaitos perustettiin vuonna 1869. Se on toiminut Lahdessa vuodesta 1940 lähtien nimellä Lahden Diakonialaitos, kun laitos jouduttiin evakuoimaan talvisodan aikana.Dilan esittely, Dila.fi Vuonna 2016 päätettiin yhdistää Lahden diakonian instituutti osaksi uutta laajempaa, noin 2 000 opiskelijan Suomen Diakoniaopistoa (SDO), jonka opetustoiminta on alkanut vuoden 2017 alusta. SDO:n ensimmäisenä toimitusjohtajana ja rehtorina toimii Juha-Petri Niiranen. == Lähteet == == Aiheesta muualla == * Suomen Diakoniaopiston kotisivut Luokka:Suomen ammattioppilaitokset Luokka:Lahden oppilaitokset Luokka:Kristilliset oppilaitokset Suomessa
Nelson Francelino Ferreira

Nelson Francelino Ferreira (s. 26. helmikuuta 1965 Sapé) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 4. elokuuta 1990 ja nimitettiin sen vihkipiispaksi sekä Alavan titulaaripiispaksi 24. marraskuuta 2010. Piispaksi vihkiminen seurasi 5. helmikuuta 2011. Pääkonsekraattorina toimi Orani João Tempesta, jota avustivat Rafael Llano Cifuentes ja Elias James Manning.Catholic- Hierarchy.org: Bishop Nelson Francelino Ferreira == Lähteet == Luokka:Brasilialaiset papit Luokka:Katoliset piispat Luokka:Vuonna 1965 syntyneet Luokka:Elävät henkilöt
Blabbermouth

Blabbermouth on metallimusiikkiin, sekä hard rockiin keskittyvä musiikkisivusto, joka sisältää uutisia, sekä levy- ja dvd-arvosteluja. Blabbermouthin perusti Borivoj Krgin, ja se aloitti toimintansa 3. maaliskuuta 2001. Lokakuussa 2001 sivuston ulkoasu muuttui ja Roadrunner Records alkoi ylläpitää sivustoa, Borivoj Krgin pysyessä ylläpitäjänä. Blabbermouthin käyttäjät voivat lähettää kommentteja uutis- sekä arvosteluartikkeleihin ja käydä sivustolla keskustelua. Käyttäjät voivat myös lähettää vinkkejä uutisista. Blabbermouthissa vierailee joka kuukausi yli 1,2 miljoonaa käyttäjää, ja sivustolla vierailee 80 000 käyttäjää joka päivä. Sivustoa pidetäänkin yhtenä johtavista metallimusiikkiin keskittyneistä sivustoista. London Free Press on kuvaillut Blabbermouthia luotettavaksi lähteeksi ja fanisivuksi.Reaney, James (April 15, 2008). "Motley Crue set to rock Sarnia, sources say." London Free Press. == Lähteet == Luokka:Musiikkisivustot
Żagańin piirikunta

Żagańin piirikunta on piirikunta Lubuszin voivodikunnassa läntisessä Puolassa. Se on nimetty keskuskaupunkinsa Żagańin mukaan. Piirikunta sisältää Żagańin lisäksi 4 muuta kuntaa, Szprotawa (14 km kaakkoon), Iłowa (15 km lounaaseen), Małomice (12 km kaakkoon) ja Gozdnica (25 km lounaaseen). Piirikunnan kokonaispinta-ala on 1131.29 km2 ja vuonna 2006 sen kokonaisasukasluku oli 82 226, josta Żagańissa 26 580, Szprotawassa 12 613, Iłowassa 3 975, Małomicessa 3 623 ja Gozdnicassa 3 454, sekä maalla 31 981\. Luokka:Lubuszin piirikunnat
Chicane

Chicane (oikealta nimeltään Nicholas Bracegirdle, s. 28. helmikuuta 1971) on brittiläinen tanssimusiikki-DJ, lauluntekijä, säveltäjä ja tuottaja. Hänen tunnetuimpia hittejään ovat ”Saltwater”, ”Offshore”, ”Poppiholla” ja ”Stoned in Love”. == Diskografia == === Studioalbumit === * Far from the Maddening Crowds (1997) * Behind the Sun (2000) * Somersault (2007) * Giants (2010) * Thousand Mile Stare (2012) * The Sum of Its Parts (2015) * The Place You Can't Remember, The Place You Can't Forget (2018) * Everything We Had to Leave Behind (2021) Luokka:Brittiläiset DJ:t Luokka:Brittiläiset lauluntekijät Luokka:Brittiläiset säveltäjät Luokka:Vuonna 1971 syntyneet Luokka:Elävät henkilöt
João Pereira

João Pedro da Silva Pereira (s. 25. helmikuuta 1984 Lissabon, Portugali) on portugalilainen jalkapalloilija. Hän on pelipaikaltaan oikea laitapuolustaja. == Seurajoukkueura == Pereira on lissabonilaisen Benfican kasvatti. Hän pelasi ensi kerran edustusjoukkueessa 17. elokuuta 2003 ottelussa Boavistaa vastaan. Ensimmäisellä kaudellaan hän pelasi yhteensä 25 sarjaottelua. Kauden 2004–2005 päätteeksi Benfica voitti maan pääsarjamestaruuden ja Pereira pelasi suurimman osan kauden otteluista. Uuden päävalmentajan Ronald Koemanin alaisuudessa Pereiran peliaika kuitenkin väheni, ja lopulta hänet myytiin kesällä 2006 Gil Vicenteen. Kaudeksi 2007–2008 Pereira siirtyi Bragaan, jossa hänen pelipaikkansa oikeana laitapuolustajana vakiintui.Benfica bring in Braga full- back UEFA. Viitattu 16.5.2012. Hänen ensimmäinen maalinsa joukkueessa syntyi 22. helmikuuta 2009 ottelussa Associação Naval 1º de Maioa vastaan. 22\. joulukuuta 2009 Pereira teki sopimuksen Sporting Clube de Portugalin kanssa ja hänestä maksettiin kolmen miljoonan euron siirtokorvaus.OFFICIAL: Joao Pereira moves to Sporting Portugal Football. Viitattu 16.5.2012. Kaudella 2010–2011 hän pelasi sekä puolustajana että keskikenttäpelaajana. 30. huhtikuuta 2011 hän teki joukkueensa 2–1-voittomaalin ottelussa Portimonensea vastaan. 24\. toukokuuta 2012 Pereira siirtyi Valenciaan 3,6 miljoonan euron siirtokorvauksella. Hän teki joukkueen kanssa 3+1-vuotisen sopimuksen.El Valencia confirma el fichaje de Joao Pereira Marca. Viitattu 25.5.2012. == Maajoukkueura == Pereira sai ensimmäisen kutsun Portugalin maajoukkueeseen lokakuussa 2010 ja teki pelasi ensimmäisen kerran 8. lokakuuta 2010 pelatussa vuoden 2012 EM-karsintaottelussa Tanskaa vastaan. == Saavutukset == :Päivitetty 1. syyskuuta 2017. Benfica * Primeira Liga: 2004–2005 * Portugalin cup: 2003–2004 * Supertaça Cândido de Oliveira: 2005 Sporting CP * Supertaça Cândido de Oliveira: 2015 == Lähteet == == Aiheesta muualla == * João Pereiran tilastot Footballzz- sivustolla Luokka:Portugalilaiset jalkapalloilijat Luokka:Vuonna 1984 syntyneet Luokka:Elävät henkilöt
Shoppailu

Shoppailu on ostoksilla käymistä ajanvietteenä tai harrastuksena. Shoppailuun kuuluu kiertelyä kaupoissa sekä hyödykkeiden arviointia ennen ostamista. Kulutustutkijoiden (Pantzar, Perälä, Kekki 1994) mukaan shoppailu on ”kulutusorientoitunutta liikettä tilassa, jossa on mahdollisuus ostaa”. Shoppailija voi kaivata yllätyksiä, elämyksiä ja parannusta elämäänsä. Shoppailijalla ei välttämättä tarvitse olla mahdollisuutta tai halua ostamiseen, pelkkä uuteen tutustuminen ja hyödykkeiden vertailu voi tuottaa mielihyvää. Shoppailu on myös sosiaalista toimintaa, osallistumista yhteiskuntaan ja pakoa arjesta. Shoppailu syntyi 1800-luvulla keski- ja yläluokan kotirouvien harrastuksena, kun suurkaupunkeihin rakennettiin tavarataloja. Nykyisin yhdysvaltalaisista on ostosriippuvaisia 5 prosenttia. == Terveysvaikutukset == Taiwanilaisen Institute of Population Health Sciences -tutkimuslaitoksen mukaan päivittäinen shoppailu vähentää kuolleisuutta 27 prosentilla tarjoamalla liikuntaa, yhdessäoloa ja mahdollisuuksia terveellisen ruokavalion noudattamiseen. == Sosiaalinen shoppailu == Sosiaalinen shoppailu voi tarkoittaa joko yhdessäoloa ystävien tai kumppanin kanssa kierrellen ostoskeskuksissa tavaroita hypistellen tai yhteisöllisiä viestimiä hyödyntävää sähköistä kaupankäyntiä, missä kierretään ostoskeskusten sijaan verkkokaupoissa, ja hankinnoista tai ostosuunnitelmista puhutaan keskustelupalstoilla ja verkkoyhteisöissä. ==Lähteet== Luokka:Kauppa Luokka:Harrastukset
Jääkiekon D-sarjan maailmanmestaruuskilpailut 1987

Ajankohta 13. maaliskuuta - 20\. maaliskuuta 1987 Isäntämaa Joukkueet 4 (5) Nousee C-sarjaan 1989 Jääkiekon D-sarjan maailmanmestaruuskilpailut 1987 pelattiin Perthissä Australiassa 13.–20. maaliskuuta 1987. Kisoissa tehtiin uusi maailmanennätys, kun Australia voitti Uuden-Seelannin 58-0. Eniten maaleja turnauksessa teki Australian Scott Davidson, joka teki 21 maalia ja 21 syöttöä. == Ottelut == Joukkue O V T H Maalit Pts align=left 6 5 1 0 177-6 11 align=left 6 4 1 1 130-16 9 align=left 6 2 0 4 42-143 4 align=left 6 0 0 6 1-185 0 align=left == IIHF:n valitsemat turnauksen parhaat pelaajat == *Paras maalivahti: Emanuel Hadjigeorgiou *Paras puolustaja: Young Woon Pyo *Paras hyökkääjä: Won Sik Choi *Fair Play -joukkue: == Katso myös == * Jääkiekon maailmanmestaruuskilpailut 1987 == Lähteet == * http://hockey365.celeonet.fr/hockeyarchives/mondial1987.htm * http://avlh.sweb.cz/MS-1987.pdf D-sarjan maailmanmestaruuskilpailut 1987 Luokka:Vuoden 1987 jääkiekko Luokka:Australian jääkiekko Luokka:Perth (Länsi- Australia)
Nicola Colangelo

Nicola Colangelo (18. marraskuuta 1879 Schiavi di Abruzzo – 27. kesäkuuta 1937) oli italialainen roomalaiskatolinen piispa. Hänet nimitettiin Oppido Mamertinan hiippakunnan johtoon 4. huhtikuuta 1932, ja piispaksi konsekroinnin suoritti 26. kesäkuuta Nicola Maria di Girolamo.Catholic-Hierarchy.org: Bishop Nicola Colangelo Colangelo sai 16. joulukuuta 1935 nimityksen Nardòn piispaksi, jona hän toimi, kunnes kuoli 57-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1879 syntyneet Luokka:Vuonna 1937 kuolleet
Luigi Moretti

Luigi Moretti (s. 7. helmikuuta 1949 Cittareale) on italialainen roomalaiskatolinen arkkipiispa. Hänet vihki papiksi Rooman hiippakuntaan Ugo Poletti 30. marraskuuta 1974. Hänet nimitettiin Rooman vihkipiispaksi ja Moptan titulaaripiispaksi 3. heinäkuuta 1998. Piispaksi vihkiminen seurasi 12. syyskuuta. Pääkonsekraattorina toimi Camillo Ruini, jota avustivat Cesare Nosiglia ja Clemente Riva.Catholic-Hierarchy.org: Archbishop Luigi Moretti 17\. lokakuuta 2003 Moretti sai nimityksen Moptan titulaariarkkipiispaksi. 10. kesäkuuta 2010 hänet nimitettiin Salerno-Campagna-Acernon arkkipiispaksi, jonka virkaan hänet asetettiin 12. syyskuuta. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1949 syntyneet Luokka:Elävät henkilöt
Maijat

Maijat (Calathea) on marantakasvisuku (heimo Marantaceae), johon heimon lajeista runsaat puolet, noin 300 lajia, kuuluu.Stevens 2001– Ne ovat tunnettuja huonekasveja.Räty ja Alanko 2004: 38. Maijojen levinneisyysalue käsittää Keski- ja Etelä-Amerikan sekä Länsi-Intian saariston.Botanica, s. 166. == Tuntomerkkejä == Maijat ovat ainavihantia monivuotiskasveja. Lehdet ovat pitkäruotisia ja enimmäkseen pystykasvuisia. Lehtilapa on kookas ja usein kauniisti vihreän, valkoisen, vaaleanpunaisen, purppuran ja punaisenruskean eri sävyjen kirjavoima. Alapinnat ovat tavallisesti punertavat. Kukat ovat harvoin näyttäviä, sijaitsevat lyhyissä ja tiheissä tähkissä, limittäisten suojuslehtien suojassa, jotka voivat olla valkoisia tai eri tavoin värillisiä. == Lajeja == * Calathea bachemiana – kirjomaija * Calathea crocata – tähkämaija * Calathea lancifolia – marmorimaija * Calathea lietzei – rionmaija * Calathea majestica – viirumaija * Calathea makoyana – täplämaija * Calathea orbifolia – silkkimaija * Calathea picturata – peilimaija ** Calathea picturata 'Argentea' – hopeamaija * Calathea roseopicta – isomaija * Calathea rotundifolia – pyörömaija * Calathea rufibarba – aaltomaija * Calathea zebrina – seepramaija Ainakin yhtä lajia kasvatetaan ravintokasvina sen pienten tärkkelyspitoisten mukuloiden takia. == Lähteet == *Botanica. The illustrated A–Z of over 10,000 garden plants. ISBN 3-8290-3068-1 *Räty, E. ja Alanko, P. 2004: Viljelykasvien nimistö. ISBN 951-8942-57-9 *Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === == Aiheesta muualla == * Finto: Kassu – Kasvien suomenkieliset nimet: Calathea Luokka:Marantakasvit Luokka:Huonekasvit
Teodor Bensch

Teodor Bensch (13. maaliskuuta 1903 – 7. tammikuuta 1958) oli puolalainen roomalaiskatolinen piispa. Hänet vihki papiksi August Hlond 12. kesäkuuta 1932, ja hänet nimitettiin Wrocławin vihkipiispaksi sekä Tabudan titulaaripiispaksi 26. huhtikuuta 1951. Piispaksi vihkiminen seurasi 21. syyskuuta 1954. Pääkonsekraattorina toimi Walenty Dymek, jota avustivat Franciszek Jedwabski ja Lucjan Bernacki.Catholic-Hierarchy.org: Bishop Teodor Bensch Bensch sai 1. joulukuuta 1956 nimityksen Tentyriksen titulaaripiispaksi. Hän toimi Wrocławin vihkipiispana, kunnes kuoli 54-vuotiaana virassa. == Lähteet == Luokka:Puolalaiset papit Luokka:Katoliset piispat Luokka:Vuonna 1903 syntyneet Luokka:Vuonna 1958 kuolleet
Louis Lévesque

Louis Lévesque (27. toukokuuta 1908 – 12. maaliskuuta 1998) oli kanadalainen roomalaiskatolinen arkkipiispa. Hänet vihittiin papiksi Rimouskiin 26. kesäkuuta 1932 ja nimitettiin Hearstin piispaksi 9. kesäkuuta 1952. Hänet asetettiin virkaansa 28. elokuuta. Piispaksi konsekroinnin suoritti 15. elokuuta Ildebrando Antoniutti, jota avustivat Charles Eugène Parent ja Alexandre Vachon.Catholic-Hierarchy.org: Archbishop Louis Lévesque Lévesque sai 13. huhtikuuta 1964 nimitykset Rimouskin koadjuuttoriarkkipiispaksi ja Egnatian titulaariarkkipiispaksi. Hänestä tuli 25. helmikuuta 1967 Rimouskin arkkipiispa, jona hän toimi, kunnes erosi tehtävistään 27. huhtikuuta 1973. Hän osallistui Vatikaanin toiseen kirkolliskokoukseen. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1908 syntyneet Luokka:Vuonna 1998 kuolleet
Francesco Niccoli

Francesco Niccoli (16. elokuuta 1886 – 5. marraskuuta 1965) oli italialainen roomalaiskatolinen piispa. Hänet vihittiin papiksi 14. elokuuta 1910 ja nimitettiin Colle di Val d'Elsan hiippakunnan johtoon 12. toukokuuta 1932. Piispaksi vihkiminen seurasi 26. kesäkuuta.Catholic-Hierarchy.org: Bishop Francesco Niccoli Niccoli osallistui Vatikaanin toiseen kirkolliskokoukseen. Hän kuoli 79-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1886 syntyneet Luokka:Vuonna 1965 kuolleet
Serpentti

thumb|upright=1.0|Serpentti Serpentti ( 'käärme') on puuvalmisteinen mutta vaskipuhaltimeksi luokiteltu, trumpettia muistuttava puhallinsoitin, joka soi basson äänialalla. Se oli käärmeen muotoinen. Jos soittimen vetäisi suoraksi, pituus olisi noin 2,5 metriä.http://www.serpentwebsite.com/hist1.htm Soitin kehitettiin noin vuonna 1590, ja sitä käytettiin 1800-luvun puoleenväliin saakka, satunnaisesti myöhemminkin.http://www.serpentwebsite.com/ Serpentissä on maljamainen suukappale, ja soitin on kartiomaisesti porattu, mensuuriltaan erittäin laaja. Serpentissä on kuusi sormiaukkoa, ja siihen on myöhemmin lisätty suljettuja läppiä, enimmillään seitsemän. Soittimen ääniala on C–c². Serpentin loistoaikaa oli 1700-luku. Aluksi sitä käytettiin sotilassoittimena vain Ranskassa, mutta 1700-luvun lopulla se levisi muuallekin Eurooppaan. Felix Mendelssohn ja Richard Wagner käyttivät serpenttiä vahvistamaan orkesterin bassorekisteriä, mutta sen tilalle tulivat pian bassotuuba ja ofikleidi. == Lähteet == == Aiheesta muualla == Luokka:Vaskipuhaltimet
Giovanni De Vivo

Giovanni De Vivo (24. maaliskuuta 1940 Siena – 20. syyskuuta 2015http://www.catholic-hierarchy.org/bishop/bdevivo.html) oli italialainen roomalaiskatolinen piispa. Hänet vihki papiksi Colle di Val d’Elsan hiippakuntaan Francesco Niccoli 15. maaliskuuta 1964. Hänet nimitettiin Pescian hiippakunnan johtoon 18. joulukuuta 1993. Piispaksi konsekroinnin suoritti 23. tammikuuta 1994 Gaetano Bonicelli, jota avustivat Ismaele Mario Castellano ja Fernando Charrier. De Vivo asetettiin virkaansa 6. maaliskuuta 1994.Catholic-Hierarchy.org: Bishop Giovanni De Vivo == Lähteet == Luokka:Italialaiset piispat Luokka:Katoliset piispat Luokka:Vuonna 1940 syntyneet Luokka:Vuonna 2015 kuolleet
Pierre-André Fournier

Pierre-André Fournier (8. kesäkuuta 1943 Plessisville – 10. tammikuuta 2015) oli kanadalainen roomalaiskatolinen arkkipiispa. Hänet vihittiin papiksi Québecin arkkihiippakuntaan 10. kesäkuuta 1967 ja nimitettiin sen vihkipiispaksi sekä Dianan titulaaripiispaksi 11. helmikuuta 2005. Piispaksi vihkiminen seurasi 10. huhtikuuta. Pääkonsekraattorina toimi Marc Ouellet, jota avustivat Jean-Pierre Blais ja Eugène Tremblay. Fournier sai 3. heinäkuuta 2008 nimityksen Rimouskin arkkipiispaksi. Hänet asetettiin virkaan 28. syyskuuta. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1943 syntyneet Luokka:Vuonna 2015 kuolleet
Center (makeinen)

Center on ruotsalaisen Cloettan valmistama suklaamakeinen. Centerin ensimmäinen makeistyyppi, suklaanappirulla, tuotiin markkinoille vuonna 1941. Sen alkuperäinen versio sisältää maitosuklaata pehmeällä ja kermaisella karamellitäytteellä. Vuonna 2009 alkuperäinen Center uusittiin muotoilultaan sekä sisältä että ulkoa. Center-makeisperheen viimeisin valmistettu tuote on Center Kokos, joka sisältää kookoshiutaleita ja pehmeää toffeeta. Cloettan Center-makeisista on tehty myös juomakapseleita kaakaojuomia varten. Center- makeiset ovat saaneet pääosin positiivisia arvioita makutestaajilta. Suklaayhdistyksen mukaan mm. Cloetta Center Nougat sai 4,5/5 pistettä, alkuperäinen Cloetta Center 2,5/5 pistettä ja Cloetta Center Magic Mint 3/5 pistettä. ==Lähteet== Luokka:Makeismerkit Luokka:Suklaamakeiset
Davide Astori

Davide Astori (7. tammikuuta 1987 San Giovanni Bianco – 4. maaliskuuta 2018 Udine) oli italialainen jalkapalloilija, pelipaikaltaan keskuspuolustaja. Hän edusti viimeisenä seuranaan Italian Serie A:ssa pelannutta Fiorentinaa ja oli joukkueen kapteeni. Aiemmin hän edusti myös AS Pizzighettonea, US Cremonesea, Cagliaria ja Romaa. Astori pelasi myös Italian maajoukkueessa vuosina 2011–2017. Astori löydettiin kuolleena hotellihuoneestaan 4. maaliskuuta 2018 ennen Fiorentinan sarjaottelua Udinesea vastaan. Hän oli kuollut nukkuessaan, Fiorentinan mukaan kyseessä oli äkillinen sairauskohtaus. Tapauksen vuoksi Serie A:n kaikki päivän ottelut peruttiin. Astori haudattiin 8. maaliskuuta 2018 Firenzessä tuhansien ihmisten läsnä ollessa. Paikalla oli myös Juventuksen pelaajia, jotka pelasivat edellisenä iltana Mestarien liigan ottelussa Lontoossa.https://yle.fi/urheilu/3-10107887 Astoria hoitanut lääkäri Giorgio Galanti tuomittiin keväällä 2021 vuoden ehdolliseen vankeusrangaistukseen kuolemantuottamuksesta. Astorilla oli jo aiemmin todettu sydänsairauteen viittaavia oireita, mutta lääkäri oli antanut hänelle siitä huolimatta luvan pelata. ==Lähteet== Luokka:Italialaiset jalkapalloilijat Luokka:Vuonna 1987 syntyneet Luokka:Vuonna 2018 kuolleet
Lahden Diakoniasäätiö

Lahden Diakoniasäätiö on yleishyödyllinen säätiö, joka toimii Suomessa. Säätiö vastasi aiemmin Lahden diakonian instituutin toiminnasta, joka yhdistyi vuonna 2016 Helsingin Diakoniaopiston ja Oulun Diakoniaopiston kanssa Suomen Diakoniaopistoksi. ==Historia== Viipuriin Diakonissalaitos perustettiin vuonna 1869. Viipurista laitos siirtyi talvisodan evakuointien vuoksi Lahteen vuonna 1940 ja sen nimeksi tuli Lahden Diakonialaitos.Dilan esittely, Dila.fi == Lähteet == == Aiheesta muualla == *Suomen Diakoniaopisto Luokka:Suomalaiset säätiöt
Shane Long

Shane Long (s. 22. tammikuuta 1987 Gortnahoe, North Tipperary, Irlanti) on irlantilainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Readingia. Huhtikuussa 2019 hän teki Southamptonin pelaajana vierasottelussa Watfordia vastaan Valioliigan historian nopeimman maalin, joka syntyi virallisen ajanoton mukaan 7,69 sekunnin kuluttua ottelun alkamisesta. Long on aiemmin edustanut Irlannissa Cork Cityä sekä Englannissa kausina 2005–2011 Readingia, elokuusta 2011 tammikuuhun 2014 West Bromwich Albionia, vuonna 2014 elokuuhun saakka Hull Cityä, kausina 2014–2022 Southamptonia ja kevätkaudella 2021 lainasopimuksella Bournemouthia. Hän on tehnyt parhaimmillaan Valioliigassa kymmenen maalia kaudella 2015–2016 ja mestaruussarjassa 21 maalia kaudella 2010–2011, jolloin hän oli sarjan maalintekijätilastossa jaetulla toisella sijalla. Long on pelannut Irlannin maajoukkueessa 88 ottelua ja tehnyt niissä 17 maalia. Ensimmäisen maaottelunsa hän pelasi vuonna 2007. EM-kilpailuissa 2012 hän tuli vaihtopelaajana kentälle kahdessa ottelussa ja EM-kilpailuissa 2016 hän pelasi Irlannin kaikki neljä ottelua avauskokoonpanossa ja niistä kolmessa täydet minuutit. == Lähteet == Luokka:Irlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Jonathan Walters

Jonathan Walters (s. 20. syyskuuta 1983 Moreton, Merseyside, Englanti) on englantilaissyntyinen irlantilainen jalkapalloilija, pelipaikaltaan hyökkääjä tai laitahyökkääjä. Seuratasolla hän edusti Englannissa useita seuroja, joista pisimpään Ipswich Townia vuosina 2007–2010 ja Stoke Cityä 2010–2017. Waltersin pituus on 183 cm. Walters edusti Irlannin maajoukkuetta EM-kilpailuissa 2012 ja 2016. Hän pelasi kaikkiaan 54 maaottelua ja teki niissä 14 maalia vuosina 2010–2018. == Lähteet == * http://www.stokecityfc.com/team/player- profile/index.aspx?playerid=219605&tcmuri;=133465 * http://www.transfermarkt.co.uk/en/jonathan-walters/profil/spieler_3306.html === Viitteet === == Aiheesta muualla == Luokka:Irlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Simon Cox

Simon Cox (s. 28. huhtikuuta 1987 Reading, Englanti) on englantilaissyntyinen irlantilainen jalkapalloilija, pelipaikaltaan hyökkääjä. Hän on edustanut Englannin Valioliigassa Readingiä ja West Bromwich Albionia sekä pelannut useissa alempien sarjojen englantilaisseuroissa. Vuodesta 2016 hän on edustanut Englannin ykkösliigassa pelaavaa Southend Unitedia. Cox valittiin Irlannin maajoukkueeseen EM-kilpailuihin 2012. Hän on pelannut 30 maaottelua ja tehnyt niissä neljä maalia vuosina 2011–2014. == Lähteet == Luokka:Irlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Stephen Hunt

Stephen Hunt (s. 1. elokuuta 1981 Waterford, Irlanti) on irlantilainen jalkapalloilija, pelipaikaltaan laitalinkki. Hän edusti Englannissa vuosina 1999–2016 Crystal Palacea, Brentfordia, Readingiä, Hull Cityä, Wolverhampton Wanderersia, Ipswich Townia ja Coventry Cityä. Hunt valittiin Irlannin maajoukkueeseen EM-kilpailuihin 2012. Kaikkiaan hän pelasi 39 maaottelua ja teki niissä yhden maalin vuosina 2007–2012. == Lähteet == Luokka:Irlantilaiset jalkapalloilijat Luokka:Vuonna 1981 syntyneet Luokka:Elävät henkilöt
Keith Andrews (jalkapalloilija)

Keith Andrews (s. 13. syyskuuta 1980 Dublin, Irlanti) on irlantilainen jalkapalloilija, pelipaikaltaan keskikenttäpelaaja. Hän edusti Englannin Valioliigassa Wolverhampton Wanderersia, Blackburn Roversia ja West Bromwich Albionia sekä pelasi myös alemmilla sarjatasoilla useissa englantilaisseuroissa. Andrews valittiin Irlannin maajoukkueeseen EM- kilpailuihin 2012. Hän pelasi kaikkiaan 35 maaottelua ja teki niissä kolme maalia vuosina 2008–2012. == Lähteet == Luokka:Irlantilaiset jalkapalloilijat Luokka:Vuonna 1980 syntyneet Luokka:Elävät henkilöt
Glenn Whelan

Glenn Whelan (s. 13. tammikuuta 1984 Dublin, Irlanti) on irlantilainen jalkapalloilija, pelipaikaltaan puolustava keskikenttäpelaaja. Hän edustaa skotlantilaisseura Heart of Midlothiania. Aiemmin hän on edustanut muun muassa Englannissa Sheffield Wednesdayta, Stoke Cityä ja Aston Villaa. Whelan on pelannut Irlannin maajoukkueessa 89 ottelua ja tehnyt niissä kaksi maalia vuodesta 2008 alkaen.Transgermarkt Hän kuului maajoukkueeseen EM-kilpailuissa 2012 ja 2016. == Lähteet == * http://www.transfermarkt.co.uk/en/glenn- whelan/profil/spieler_12124.html * http://www.stokecityfc.com/team/player- profile/index.aspx?playerid=229959&tcmuri;=133445 === Viitteet === Luokka:Irlantilaiset jalkapalloilijat Luokka:Vuonna 1984 syntyneet Luokka:Elävät henkilöt
Stephen Kelly

thumb|Stephen Kelly Stephen Kelly (s. 6. syyskuuta 1983 Dublin, Irlanti) on irlantilainen jalkapalloilija, pelipaikaltaan oikea puolustaja. Hän edusti Englannin Valioliigassa Tottenhamia, Birminghamia, lyhytaikaisella lainasopimuksella Stokea, Fulhamia sekä Readingiä ja pelasi myös alemmilla sarjatasoilla, viimeksi Rotherhamissa kausina 2015–2017. Whelan valittiin Irlannin maajoukkueeseen EM-kilpailuihin 2012. Hän pelasi kaikkiaan 39 maaottelua vuosina 2006–2014. == Lähteet == Luokka:Irlantilaiset jalkapalloilijat Luokka:Vuonna 1983 syntyneet Luokka:Elävät henkilöt
Keith Fahey

Keith Fahey (s. 15. tammikuuta 1983 Dublin, Irlanti) on irlantilainen entinen jalkapalloilija, pelipaikaltaan oikea puolustaja. Fahey valittiin Irlannin maajoukkueeseen EM-kilpailuihin 2012. == Lähteet == Luokka:Irlantilaiset jalkapalloilijat Luokka:Vuonna 1983 syntyneet Luokka:Elävät henkilöt
Darren O’Dea

Darren O’Dea (s. 4. helmikuuta 1987 Dublin, Irlanti) on irlantilainen jalkapalloilija, pelipaikaltaan puolustaja. Hän edustaa Englannin mestaruussarjassa pelaavaa Leeds Unitedia. O’Dea valittiin Irlannin maajoukkueeseen EM-kilpailuihin 2012. == Lähteet == Luokka:Irlantilaiset jalkapalloilijat Luokka:Vuonna 1987 syntyneet Luokka:Elävät henkilöt
Sean St Ledger

Sean St Ledger (s. 28. joulukuuta 1984 Birmingham, Englanti) on irlantilainen jalkapalloilija, pelipaikaltaan puolustaja. Hän on edustanut useita englantilaisseuroja ja pelannut myös Yhdysvalloissa. St Ledger valittiin Irlannin maajoukkueeseen EM-kilpailuihin 2012. Hän pelasi kaikkiaan 37 maaottelua ja teki niissä kolme maalia vuosina 2009–2013. == Lähteet == Luokka:Irlantilaiset jalkapalloilijat Luokka:Vuonna 1984 syntyneet Luokka:Elävät henkilöt
Ubikitiini

Ubikitiini (latinasta ubique, "kaikkialla") on pieni säätelyproteiini, jota löytyy lähes kaikista kudoksista eukaryooteista. Ubikitiinin lisääminen proteiiniin ohjaa sen proteasomiin hajotettavaksi. Aaron Ciechanover, Avram Hershko ja Irwin Rose saivat Nobelin kemianpalkinnon vuonna 2004 ubikitiinin löytämisestä. Ubikitiini tunnistettiin ensimmäisen kerran jo vuonna 1975. == Ubikitinaatio == Ubikitiinin liittämiseen eli ubikitinaatioon osallistuu kolme entsyymiä, E1, E2 ja E3. Ubikitiinejä voidaan liittää useita peräkkäin samaan proteiiniin. Entsyymi E1 aktivoi ubikitiinin niin, että E2 pystyy siirtämään sen E3-ubikitiiniligaasille, joka kykenee liittämään ubikitiinin kohdeproteiiniin. == Lähteet == == Aiheesta muualla == * Nobelprize.org Advanced information luokka:Proteiinit
Fri?

”Fri?” on Beat-yhtyeen esittämä musiikkikappale, joka edusti Suomea Eurovision laulukilpailussa 1990. Kappale on Jan Engblomin, Kim Engblomin ja Tina Krausen säveltämä ja Stina Engblom-Collianderin sanoittama. Murtomäki 2007, s.159 Yhtyeen taustalla lauloivat Kari Kuivalainen ja Robin Wikman. Kuivalainen ja Wikman lauloivat myös Suomen karsintaan osallistuneessa Robinson & Apollo 16 -bändissä kappaleella ”Yön poika”.Murtomäki 2007, s.156 Vuoden 1990 euroviisukarsintaan määräaikaan mennessä saapui 225 ehdokasta, joiden joukosta musiikkiammattilaisten raati valitsi jatkoon 11 laulua. Voittajan valinnan suoritti 11-jäseninen musiikkiammattilaisten euroviisuraati, jonka jäsenet antoivat 12 pistettä parhaimmalle pitämälleen kappaleelle, jonka jälkeen pisteet 10 ja 8–1. Voiton vei ”Fri?” kolmen pisteen erolla toiseksi tulleeseen Susanne Sonntagin kappaleeseen ”Jag tror på friheten”. Voittokappaleesta tuli Suomen ensimmäinen ruotsinkielinen edustuskappale. ”Fri?” jakoi yleisön mielipiteet. Osa piti ruotsin kieltä hyvänä asiana, koska Suomi ei aikaisemmin ollut esiintynyt Eurovision loppukilpailussa ruotsiksi ja koska ruotsin kieltä pidettiin suomea ymmärrettävämpänä eurooppalaiselle yleisölle. Osaa televisionkatselijoista ruotsin kieli kuitenkin ärsytti. Murtomäki 2007, s.156–157, 159 Kansainväliseen loppukilpailuun yhtyeen koreografian suunnitteli tanssiammattilainen Thomas Ingman. Esiintymisasut, valkoiset nahkavaatteet, yhtyeen jäsenet suunnittelivat yhdessä Ylen puvustajien kanssa.Murtomäki 2007, s.158 Kappale sijoittui Jugoslavian Zagrebissa järjestetyssä loppukilpailussa jaetulle viimeiselle sijalle yhdessä Norjan kanssa ja keräsi kahdeksan pistettä. Islanti antoi viisi ja Israel kolme pistettä. Arvioiden mukaan kappale oli dramaturgisesti köyhä, eikä laulussa ollut tarpeeksi tarttuvaa kertosäettä. ==Lähteet== * ===Viitteet=== ==Aiheesta muualla== *Beat: Fri? Elävässä arkistossa Luokka:Suomen euroviisuedustuskappaleet Luokka:Vuoden 1990 euroviisuedustuskappaleet
National Society of Film Critics

National Society of Film Critics (NSFC) on yhdysvaltalaisten elokuvakriitikkojen järjestö, joka perustettiin vuonna 1966 New Yorkissa. Järjestö arvostelee nimensä mukaisesti elokuvia, ja ajan mittaan siitä on tullut yksi arvostetuimmista elokuvakriitikkojen järjestöistä Pohjois- Amerikassa. == Aiheesta muualla == * Virallinen sivusto Luokka:Elokuvajärjestöt Luokka:Yhdysvaltain elokuva Luokka:Yhdysvaltalaiset järjestöt Luokka:Elokuvakritiikki
Rukoushuonekunta

Rukoushuonekunta eli Rukoushuoneseurakunta oli seurakunnan laita-alueella toimiva evankelis-luterilaisen kirkon yhteisö,Nykysuomen sanakirja 14. painos: rukoushuonekunta jolla oli oma rukoushuone jumalanpalveluksia varten. Rukoushuonekunnan perustamiseen tarvittiin valtioneuvoston hyväksyntä. Rukoushuonekunta oli kirkkolain alainen ja sillä oli oikeus verottaa jäseniään. Rukoushuonekunnan päättäviä elimiä olivat kirkonkokous ja kirkkoneuvosto.Suonto, Unto: Meidän kirkkomme Halkivahan kirkko, s. 5. Punkalaidun, 2000. Nykyisessä kirkkolaissa ei ole käsitettä rukoushuonekunta. Rukoushuonekunnan vanhentunut nimitys on saarnahuonekunta. == Lähteet == Luokka:Suomen evankelis-luterilaisen kirkon hallinto
Huilumies

”Huilumies” on Vesa-Matti Loirin esittämä musiikkikappale, joka edusti Suomea Eurovision laulukilpailussa 1980. Kappale on Aarno Ranisen säveltämä ja Vexi Salmen sanoittama. Loirin taustakuorossa lauloivat sekä Suomen karsinnoissa että kansainvälisessä loppukilpailussa Arto Alaspää, Kalle Fält, Maarit Hurmerinta, Martti Metsäketo ja Irina Milan. Alkukarsinnassa Hurmerinnan tilalla lauloi Marjo-Riitta Kervinen.Murtomäki 2007, s.106 Vuoden 1980 Suomen karsinnat järjestettiin kutsukilpailuna, ja alkukarsinnassa kuultiin 11 kutsutun säveltäjän kappaleet. Alkukarsinnasta pääsi loppukarsintaan kuusi kappaletta, jotka musiikin ammattilaisista koottu raati päätti. Suurin osa jatkoon päässeistä sävelmistä edusti Ylen mainostamaa kokeilevaa linjaa, ja kevyemmät ja iskelmällisemmät kappaleet putosivat jatkosta. Loppukarsinnassa viisi alueraatia, jotka koostuivat kevyen musiikin asiantuntijoista ja harrastajista, äänestivät finaaliin lähetettävästä kappaleesta. Kaikki viisi raatia asettivat ”Huilumiehen” ensimmäiselle sijalle.Murtomäki 2007 s.106–108 Useimpien mielestä oikea kappale voitti. Loiri itse oli ihastunut kappaleeseen ensikuulemalta. Hänen mielestään kappaleessa oli kaikki tarvittava: hyvä sävellys, rytmi ja sanat.Murtomäki 2007, s.106, 108 ”Huilumies” sijoittui Alankomaiden Haagissa järjestetyssä loppukilpailussa viimeiselle sijalle ja keräsi yhteensä kuusi pistettä; Norjalta viisi ja Ranskalta yhden. Helsingin Sanomien tv-kriitikko Jukka Kajava kehotti kilpailun jälkeisenä maanantaina tuntemaan ylpeyttä Suomen edustuskappaleen erilaisuudesta laskelmoiden tuotettujen, moneen kertaan kuultujen esitysten rinnalla. ==Lähteet== * ===Viitteet=== ==Aiheesta muualla== * Huilumies Yle Areenassa Luokka:Suomen euroviisuedustuskappaleet Luokka:Vuoden 1980 euroviisuedustuskappaleet Luokka:Vexi Salmen sanoittamat kappaleet Luokka:Vesa-Matti Loirin kappaleet
Hengaillaan

”Hengaillaan” on Kirkan esittämä musiikkikappale, joka edusti Suomea Eurovision laulukilpailussa 1984. Kappale on Jukka Siikavireen säveltämä ja Jussi Tuomisen sanoittama. Se julkaistiin myöhemmin samannimisellä albumilla. Vuoden 1984 Suomen karsinta oli edellisvuoden tapaan avoin sävellyskilpailu, ja sävelmäehdotuksia saapui 286 kappaletta. Artistit olivat etukäteen nimettyjä. Ylen kokoama musiikin asiantuntijaraati valitsi 21 laulua radioituun esikarsintaan. Kirka sai jo esikarsinnassa eniten huomiota osakseen, sillä hänet oli valittu seitsemän kappaleen esittäjäksi. Raati valitsi televisioituun loppukarsintaan 11 laulua. Sekä Kirka että Sonja Lumme saivat molemmat kolme laulua finaaliin.Murtomäki 2007, s.128 Säveltäjä Jukka Siikavire oli tähdännyt laulua Eurovision laulukilpailuun ja erityisesti Kirkan esitettäväksi. Idean kappaleeseen Siikavire sai sanoittaja Jussi Tuomisen hänelle edellisenä syksynä lähettämästä lapusta, jossa luki ”22.45 meni viimeinen juna, mut siitä viis”. Voittajakappale valittiin edellisvuoden tavoin postikorteilla, ja kolmen päivän äänestysajan aikana saapui 70 049 postikorttia. ”Hengaillaan” sai ääniä 22 040, ja toiseksi tullut Paula Koivuniemen ”Tuultako tavoitan” 11 793.Murtomäki 2007, s.129–132 Kirkan taustajoukoissa lauloivat Anita Pajunen, Kaija Kokkola ja Jokke Seppälä.Murtomäki 2007, s.130 Kappale sijoittui Luxemburgissa järjestetyssä loppukilpailussa yhdeksänneksi ja keräsi yhteensä 46 pistettä. ==Lähteet== * ===Viitteet=== ==Aiheesta muualla== *Kirka: Hengaillaan Elävässä arkistossa Luokka:Kirkan kappaleet Luokka:Jukka Siikavireen säveltämät kappaleet Luokka:Suomen euroviisuedustuskappaleet Luokka:Vuoden 1984 euroviisuedustuskappaleet
Tule luo

”Tule luo” on Katri Helenan esittämä musiikkikappale, joka edusti Suomea Eurovision laulukilpailussa 1993. Kappaleen on säveltänyt Matti Puurtinen ja sanoittanut Jukka Saarinen. Vuoden 1993 Suomen karsintaan kilpailukappaleet valittiin säveltäjien kutsukilpailuna. Karsinnoissa kilpaili neljä naisartistia, joista jokainen esitti kaksi laulua. Katri Helenan lisäksi karsinnoissa olivat mukana Arja Koriseva, Marjorie ja Paula Koivuniemi. Paikallisraadit valitsivat voittajan. Irlannin Millstreetissä järjestetyssä loppukilpailussa kappale selviytyi 17. sijalle ja keräsi yhteensä 20 pistettä. ”Tule luo” on rauhallinen, mollissa kulkeva iskelmä, jonka kertosäkeessä tempo hieman nopeutuu ja komppi muuttuu humpan kaltaiseksi. Kansainväliseen finaaliesitykseen otettiin mukaan kaksi harmonikkaa lisäämään suomalaisväriä. Kappaleen sanoituksessa ei ole lainkaan etuvokaaleita y, ä ja ö. Katri Helenan vakavasti esittämää kappaletta pidettiin suomalaisissa lehdistöarvioissa hieman vanhanaikaisena ja ”sievästi sanottuna iättömänä” (Anna 11/1993). Myös säveltäjä Matti Puurtinen korosti laulun ”kansallista muttei sentään kalevalaista” lähtökohtaa (Apu 9/1993), ja solisti luonnehti kappalettaan ”tavalliseksi suomalaiseksi iskelmäksi” (Katso 19/1993b). ==Lähteet== Luokka:Suomen euroviisuedustuskappaleet Luokka:Vuoden 1993 euroviisuedustuskappaleet
Yö on pitkä

Yö on pitkä on Aarne Tarkaksen ohjaama elokuva vuodelta 1952 ja hänen esikoisohjauksensa. Käsikirjoituksen tekivät yhdessä Tarkas ja Matti Kassila. Tarina kuvaa yli varojensa eläviäPäivän elokuvia. Tv-maailma 19/2012, s. 21. rikoksen teille eksyviä nuoria. Tapahtumien taustoja kuvataan takaumina.Pajukallio, Arto: Elokuvat. Helsingin Sanomat .5.2012, s. D 7. == Näyttelijät == == Tuotanto == Junior-Filmi teki vain kaksi tuotantoa, joista tämä on jälkimmäinen. Sen jälkeen yhtiö meni konkurssiin ja Tarkas siirtyi Fennada-Filmiin. Taustaa. Viitattu 16.12.2013. Tarkastushakemuksessa Tarkas luonnehti elokuvaa nuorison näköiseksi ja toivoi sille siksi verovapautusta. Sen elokuva sai kuitenkin vasta elokuvalautakunnassa. == Arviot == Aikalaisarviossa Olavi Veistäjä (Aamulehti) piti elokuvaa huonona nuorisoelokuvana mutta hyvänä jännityselokuvana: psykologisen pohjustus on heikkoa ja ”helppohintaista”, mutta rikosten suunnittelussa ja toteutuksessa ote on kiinteää, johdonmukaista ja taitavaa. Lehdistöarvio. Viitattu 16.12.2013. Eräässä televisioesityksen kritiikissä elokuvan kerrontaa arvioidaan kömpelöksi, mutta sen katsotaan kuitenkin hyödyntävän mielenkiintoisella tavalla film noir -estetiikkaa. Myös musiikki saa kiitosta.. == Lähteet == Luokka:Aarne Tarkaksen ohjaamat elokuvat Luokka:Suomalaiset mustavalkoelokuvat Luokka:Vuoden 1952 suomalaiset elokuvat Luokka:Suomalaiset jännityselokuvat
Niin kaunis on taivas

”Niin kaunis on taivas” on Jasminen esittämä musiikkikappale, joka edusti Suomea Eurovision laulukilpailussa 1996. Kappaleen sävelsi ja sanoitti Timo Niemi. Kappale jäi Norjan Oslossa järjestetyssä loppukilpailussa viimeiselle sijalle ja sai yhdeksän pistettä; Islannilta seitsemän ja Norjalta kaksi pistettä. ==Lähteet== Luokka:Suomen euroviisuedustuskappaleet Luokka:Vuoden 1996 euroviisuedustuskappaleet
Jean Craighead George

Jean Craighead George (2. heinäkuuta 1919 Washington – 15. toukokuuta 2012) oli yhdysvaltalainen nuortenkirjailija. George kirjoitti runsaat sata nuortenkirjaa. Esikoisteoksensa Vulpes, the Red Fox George kirjoitti yhdessä silloisen miehensä John L. Georgen kanssa ja innostui siitä välittämään kirjoittamalla lukijoilleen luonnonrakkautta. Georgen tunnetuimpia teoksia on Susityttö, joka on paitsi kiitetty myös kiistelty ja saanut palkintoja, muun muassa vuonna 1973 Newbery Medalin ja 1975 Deutscher Jugendbuchpreisin(Arkistoitu versio) Die Zeit, viitattu 17.5.2012. ==Suomennetut teokset== * Kuka sen teki?: Ekologinen jännitysromaani (Who really killed Cock Robin?), suom. Aila Nissinen. Otava, 1974 ISBN 951-1-01381-5 * Susityttö (Julie of the wolves), suom. Heidi Järvenpää. Otava, 1974 ISBN 951-1-01669-5 ==Lähteet== Luokka:Yhdysvaltalaiset lasten- ja nuortenkirjailijat Luokka:Vuonna 1919 syntyneet Luokka:Vuonna 2012 kuolleet
Göschenen

Göschenen on kunta Keski-Sveitsissä, Urin kantonissa. Göschenenissä on noin 400 asukasta. Göschenen sijaitsee Reuss-joen varrella Urin Alpeilla, joiden korkein huippu, Dammastock, sijaitsee Göschenenissä. Göschenen on liikenteen solmukohta: Gotthardin tunnelin ja Gotthardin maantietunnelin pohjoispää ovat Göschenenissä. Moottoritie A2 ja valtatie N2, Gotthardin rata (Zürich-Milano) kulkevat kunnan kautta. Paikka on myös Matterhorn Gotthard Bahnin rataverkon yksi päätepiste. == Lähteet == * * === Viitteet === == Aiheesta muualla == Luokka:Urin kunnat
Addicted to You (Laura Voutilaisen kappale)

”Addicted to You” on Laura Voutilaisen esittämä musiikkikappale, joka edusti Suomea Eurovision laulukilpailussa 2002. Kappaleen sävelsi Maki Kolehmainen ja sanoitti Janina Frostell ja Tracy Lipp. Vuoden 2002 Suomen karsintaan ammattilaisraati valitsi 12 kappaletta, joista 11 oli englanninkielisiä ja yksi italiankielinen. Loppukarsinnassa kansa äänesti voittajaksi Laura Voutilaisen retrohenkisen diskokappaleen ”Addicted to You” antamalla sille yli kolmanneksen puhelinäänistä, ja laulu oli myös ammattilaisraadin suosikki. Kappale jäi Tallinnassa järjestetyssä loppukilpailussa 20. sijalle eli viidenneksi viimeiseksi ja sai yhteensä 24 pistettä. ==Suomen saamat pisteet== * : 2 * : 1 * : 5 * : 10 * : 3 * : 3 ==Listasijoitukset== Lista Paras sijoitus Suomen virallinen singlelista 11. ==Lähteet== Luokka:Suomen euroviisuedustuskappaleet Luokka:Vuoden 2002 euroviisuedustuskappaleet
Valemureenat

Valemureenat (Chlopsidae) on ankeriaskaloihin kuuluva heimo. Heimon lajeja tavataan lämpimistä vesistä Atlantin, Tyynenmeren ja Intian valtameren alueilta. ==Lajit ja anatomia== Valemureenojen heimoon kuuluu kahdeksan sukua ja 16-18 lajia, muun muassa valemureena (Kaupichthys hyoproides). Heimon lajit muistuttavat ulkonäöltään mureenoja (Muraenidae), mutta ovat niitä pienempiä, korkeintaan 15-30 cm pitkiä, ja eroavat myös sierainten sijainnin perusteella. Myös hampaat ovat erilaiset: valemureenoilla ne ovat pienehköt ja neulamaiset, mureenoille tyypilliset suuret hampaat puuttuvat. Selkäevä on pitkä ja yhdistynyt pyrstö- ja peräevien kanssa. Rintaevät puuttuvat osalta heimon kaloista, muun muassa Chlopsis-suvun lajeilta. Silmät ovat suuret ja hyvin kehittyneet. Valemureenat ovat suomuttomia ja väreiltään useimmiten selästään ruskeita ja vatsastaan vaaleita. ==Levinneisyys ja elintavat== Valemureenalajeja tavataan subtrooppisista ja trooppisista vesistä Atlantin, Välimeri mukaan lukien, Intian valtameren ja Tyynenmeren alueilta. Ne elävät koralliriutoilla, meriheinää kasvavilla alueilla ja usein kaivautuneena pohjaan. Kalojen elintavoista ei juuri tiedetä. ==Lähteet== Luokka:Ankeriaskalat